Nursulton Nazarboyev Shavkat Mirziyoyevni Mustaqillik kuni bilan tabrikladi

31.08.2018
Oʻzbekiston Respublikasi Prezidenti

Shavkat Mirziyoyev Janobi Oliylariga
Muhtaram Shavkat Miromonovich!
Qozogʻiston xalqi nomidan va shaxsan oʻz nomimdan Sizni va Oʻzbekiston xalqini Oʻzbekiston Respublikasi Mustaqillik kuni bilan samimiy tabriklayman.
Mustaqillik yillarida Oʻzbekiston davlatchilikni mustahkamlash, xalq farovonligini oshirish va mamlakatning xalqaro maydondagi nufuzini yuksaltirish yoʻlida yuksak natijalarga erishdi. Shu munosabat bilan Sizning oqilona va samarali rahnamoligingizda mamlakat izchil taraqqiyotni yanada davom ettirishi va koʻzlagan ezgu maqsadlariga erishishini tilayman.
Qozogʻiston va Oʻzbekiston oʻrtasidagi maʼnaviy qadriyatlar mushtarakligi, koʻp asrlik doʻstlik va mustahkam hamkorlikka asoslangan munosabatlar xalqlarimiz farovonligi yoʻlida yildan-yilga rivojlanib bormoqda.
Ishonchim komil, mamlakatlarimiz oʻrtasidagi munosabatlarga alohida surʼat bagʻishlayotgan birgalikdagi faoliyatimiz davlatlarimiz ravnaqining kafolati boʻlib xizmat qiladi.
Fursatdan foydalanib, Sizga, muhtaram Shavkat Miromonovich, mustahkam sogʻlik va tuganmas gʻayrat-shijoat, masʼuliyatli faoliyatingizda ulkan muvaffaqiyatlar qardosh Oʻzbekiston xalqiga esa tinchlik va farovonlik tilayman.
Hurmat bilan,
Nursulton Nazarboyev,

                                                                                                       Qozogʻiston Respublikasi Prezidenti